2023 9 29
LT
Europos Sąjungos oficialusis leidinys
C 344/91
6 pav.
Fiksuoto IDPT aprėptis ES: ankstesnio laikotarpio duomenys, skaitmeninio dešimtmečio (SD) trajektorija ir bazinė trajektorija iki 2030 m.
Esamas fiksuoto IDPT rodiklis, pagrįstas dabartiniu skaitmeninės ekonomikos ir visuomenės indekso rodikliu, apima tinklus, kurie šiuo metu gali užtikrinti gigabitinį ryšį.
Tačiau tarp jų gali būti tinklų, kurie šiuo metu neužtikrina gigabitinio junglumo, ypač piko metu.
Tai pasakytina apie, pvz., DOCSIS 3.1 tinklus, kurių šviesolaidis įrengtas nepakankamai arti galutinio naudotojo.
Tačiau šiuo metu tinkama inventorizacija neįmanoma, todėl matuojant tokių tinklų nepaisyti negalima.
Todėl išmatuotos vertės ir bazinės trajektorijos prognozė gali būti didesnės už faktinę aprėptį.
Be to, DOCSIS 3.0 tinklų, kurie šiuo metu pasiekia 11 proc. namų, modernizavimas junglumą kaimo vietovėse pagerins labai nedaug.
Galiausiai ne visi FTTP tinklai yra pakankamo pralaidumo, kad piko metu užtikrintų gigabitinę spartą.
Todėl reikia daugiau investuoti ne tik į prieigos tinklą, bet ir į pagrindinę bei tranzitinę tinklo dalis, kad būtų išlaikytas eksponentinis duomenų perdavimo poreikių augimas, kurio tikimasi 2030 m. ir vėliau.
Reikės daugiau investuoti į aparatinę ir programinę įrangą, neapsiribojant prieigos prie šviesolaidinių tinklų modernizavimu (14).
Atsižvelgiant į tai, kas pasakyta, bus imtasi papildomų veiksmų, kad būtų susitarta dėl bendros PVRR metodikos, kuria naudojantis būtų matuojamas gigabitinis junglumas.
Ji leis palyginti ES lygmens duomenis apie IDPT infrastruktūros paslaugų, galinčių užtikrinti 1 Gbps piko metu, kokybę.
Atsižvelgiant į tokias su PVRR susijusios metodikos ribas, galima pažymėti, kad, remiantis šiuo metu turimais duomenimis, fiksuotas IDPT, galintis užtikrinti gigabitinį ryšį, 2022 m. aprėpė 73 proc.
ES namų ūkių, palyginti su 70 proc. ankstesniais metais, ir tikimasi, kad projekcijų laikotarpio pabaigoje jis aprėps 94 proc.
Šį augimą skatino optinių skaidulų tinklų (FTTP) plėtra, kuri 2022 m. aprėpė 56 proc.
ES namų ūkių.
Likusieji 27 proc. namų ūkių, kuriuose vis dar nėra IDPT, veikiausiai bus aprėpti toliau diegiant FTTP, o tam reikės nuolatinių pastangų.
Nereikėtų atmesti galimybės, kad didelę dalį kaimo vietovių reikės aprėpti 5G fiksuotosios belaidės prieigos tinklais.
Kaimo regionų atotrūkis tebėra pagrindinė problema, nes 55 proc. namų ūkių šiose vietovėse vis dar nepatenka į IDPT aprėptį.
Šis veiksnys reiškia papildomas kliūtis plėsti paslaugų aprėptį iki 100 proc.
Kaimo vietovėse namų ūkių prijungimo ribinės sąnaudos smarkiai išauga.
Siekiant stebėti FTTP aprėpties pažangą, numatytą PVRR įgyvendinimo sprendime, ir geriau aiškinti IDPT aprėpties duomenis, šiam rodikliui nustatoma ir Sąjungos lygmens trajektorija (7 pav.).
Remiantis su bazine trajektorija susijusiais skaičiavimais projektuojama, kad iki 2030 m. FTTP pasieks 87 proc.
ES namų ūkių.
(14) Pasirinktai IT plėtros ir viešųjų pirkimų strategijai turės iš anksto pritarti Europos Komisijos Informacinių technologijų ir kibernetinio saugumo taryba.